კრამატორსკის რკინიგზის სადგურზე თავდასხმა
კრამატორსკის რკინიგზის სადგურზე თავდასხმა — რუსეთის შეიარაღებული ძალების მიერ განხორციელებული სარაკეტო დარტყმა უკრაინის ქალაქ კრამატორსკის რკინიგზის სადგურზე, 2022 წლის 8 აპრილს, უკრაინაში რუსეთის შეჭრის დროს. უკრაინის ოფიციალური პირების ცნობით, თავდასხმის შედეგად დაიღუპა 60 ადამიანი, მათ შორის 7 ბავშვი, და დაიჭრა 110-ზე მეტი.